Document ID: 31992R3904

ΚΑΝΟΝΙΣΜΟΣ (ΕΟΚ) αριθ. 3904/92 ΤΟΥ ΣΥΜΒΟΥΛΙΟΥ της 17ης Δεκεμβρίου 1992 σχετικά με τα μέτρα προσαρμογής του επαγγέλματος των τελωνειακών υπαλλήλων και εκτελωνιστών στην εσωτερική αγορά
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι η δημιουργία της εσωτερικής αγοράς είναι ένας θεμελιώδης και σαφώς θετικός στόχος για την ανάπτυξη της Κοινότητας G ότι πολλοί τόποι θα αντιμετωπίσουν σοβαρές δυσχέρειες λόγω της μεγάλης τους εξάρτησης από τις τελωνειακές δραστηριότητες G ότη η κατάργηση των τελωνειακών διατυπώσεων, στα σύνορα της Κοινότητας, την 1η Ιανουαρίου 1993, θα αλλάξει σημαντικά την οικονομική δραστηριότητα G ότι η εργασία των τελωνειακών υπαλλήλων, των εκτελωνιστών και των εξομοιουμένων προς αυτούς προσώπων, εξαρτάται σε μεγάλο βαθμό από τους τελωνειακούς ελέγχους και τη διεκπεραίωση των τελωνειακών διατυπώσεων G ότη η κατάργηση των τελωνειακών διατυπώσεων στα ενδοκοινοτικά σύνορα θα θέσει απότομα τέλος στις ενδοκοινοτικές δραστηριότητες του επαγγέλματος αυτού G ότι το εν λόγω επάγγελμα πρέπει να επανεξετάσει εκ βάθρων το μέλλον του μετά την 1η Ιανουαρίου 1993 G ότι, από την εξέταση αυτή, θα προκύψουν σημαντικές συνέπειες τόσο για τους μισθωτούς του τομέα αυτού όσο και για τις επιχειρήσεις και τις ζώνες η οικονομική δομή των οποίων βασίζεται κυρίως στις μεθοριακές δραστηριότητες G ότι χρήζουν κυρίως ενίσχυσης οι μικρομεσαίες επιχειρήσεις για να προσαρμοσθούν στην κατάργηση των τελωνειακών διατυπώσεων στα ενδοκοινοτικά σύνορα G ότι, λαμβανομένων υπόψη των περιστάσεων και βάσει της δήλωσης του Μπίρμιγκχαμ του Ευρωπαϊκού Συμβουλίου της 16ης Οκτωβρίου 1992, η λήψη συμπληρωματικών κοινοτικών μέτρων μπορεί να συμβάλει σημαντικά στις προσπάθειες των κρατών μελών G ότι τα μέτρα αυτά μπορούν, επίσης, να παρακινήσουν τα κράτη μέλη και τις ενδιαφερόμενες περιοχές να εκπονήσουν προτάσεις και να αποδεσμεύσουν τους αναγκαίους πόρους για την αντιμετώπιση των οικονομικών προβλημάτων των εν λόγω μεθοριακών ζωνών G ότι η Κοινότητα κρίνει αναγκαίο να ληφθούν επειγόντως κοινοτικά συνοδευτικά μέτρα υπέρ του επαγγέλματος των τελωνειακών υπαλλήλων και εκτελωνιστών G ότι τα μέτρα αυτά θα βασιστούν ιδίως στις δράσεις που αναπτύσσει η Κοινότητα στα πλαίσια των διαρθρωτικών ταμείων G ότι αυτά τα μέτρα επιλεξιμότητας για τη συνδρομή των διαρθρωτικών ταμείων ενδείκνυται να συμπληρωθούν με μέτρα που αφορούν δράσεις οι οποίες δεν χρηματοδοτούνται δυνάμει των ταμείων αυτών, έτσι ώστε να υπάρξει ένας πλήρης μηχανισμός παρέμβασης για την υποστήριξη της αναδιάρθρωσης και της διαφοροποίησης των υπηρεσιών που παρέχονται από το εν λόγω επάγγελμα G ότι τα ειδικά και έκτακτα αυτά μέτρα, τα οποία αποσκοπούν στη συμπλήρωση των μέτρων των διαρθρωτικών ταμείων, πρέπει να είναι περιορισμένης χρονικής διάρκειας G ότι οι δράσεις που αποτελούν το αντικείμενο του παρόντος κανονισμού πρέπει να συμφωνούν με τις κοινοτικές πολιτικές, συμπεριλαμβανομένων όσων αφορούν τους κανόνες ανταγωνισμού G ότι οι παρεμβάσεις αυτές πραγματοποιούνται υπό το πρίσμα της οικονομικής και κοινωνικής συνοχής G ότι στόχος της Κοινότητας είναι η παροχή συνδρομής προς τις ζώνες καθώς και τις επιχειρήσεις τις οποίες αφορά η κοινοτική πολιτική κατάργησης των φορολογικών συνόρων και των τελωνειακών ελέγχων G ότι τα μέσα υποστήριξης των εν λόγω ζωνών και επιχειρήσεων πρέπει να εκφράζονται με διάφορες μορφές ενίσχυσης που θα αφορούν ιδίως τη διαχείριση, την πρόσβαση στις κεφαλαιαγορές και την επαγγελματική κατάρτιση των μισθωτών G ότι, για τη χρησιμοποίηση των μέσων που αποσκοπούν στην επίτευξη των καθορισμένων στόχων, πρέπει να προσδιοριστούν οι τρόποι παρέμβασης της Κοινότητας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στόχοι Η δράση της Κοινότητας, δυνάμει του παρόντος κανονισμού, αποσκοπεί στη συμπλήρωση των δράσεων που διεξάγονται στα πλαίσια των διαρθρωτικών ταμείων μέσω:
- της παροχής συνδρομής προς τους τόπους τους οποίους κοινοποιεί στην Επιτροπή κάθε κράτος μέλος ως πληττόμενους περισσότερο από την κατάργηση των τελωνειακών διατυπώσεων προκειμένου να εξασφαλιστούν η οικονομική αναδιάταξη και η δημιουργία εναλλακτικών δραστηριοτήτων,
- της συμβολής στη μετατροπή ή/και την αναδιάρθρωση των επιχειρήσεων, οι οποίες αναφέρονται στο άρθρο 2 παράγραφος 2, που έχουν καταστεί ευάλωτες, αλλά παραμένουν βιώσιμες για τη διαφύλαξη του ανωτάτου ορίου απασχόλησης.
Άρθρο 2
Μέσα παρεμβάσεως 1. Οι κοινοτικές παρεμβάσεις που αποσκοπούν στην παροχή συνδρομής στους τόπους που αναφέρονται στο άρθρο 1 πρώτη περίπτωση μπορούν να αφορούν:
- τη συνδρομή προς τις αρμόδιες αρχές με την παροχή συμβουλών για την ανάπτυξη και άλλων τεχνικών στον τομέα της ανάπτυξης,
- την υποστήριξη των πρωτοβουλιών τοπικής ανάπτυξης,
- τη χρηματοδότηση συνοδευτικών μέτρων της τοπικής ανάπτυξης.
2. Οι κοινοτικές παρεμβάσεις που αποσκοπούν στην παροχή συνδρομής προς τις επιχειρήσεις των οποίων η κύρια δραστηριότητα απορρέει από τους τελωνειακούς ελέγχους και τη διεκπεραίωση των ενδοκοινοτικών τελωνειακών διατυπώσεων μπορούν να αφορούν:
- τη διαχείριση της μετατροπής ή της αναδιάρθρωσης των εν λόγω επιχειρήσεων, ιδίως με μελέτες και έρευνες της αγοράς,
- τη μεταφορά τεχνολογίας, που περιλαμβάνει τη συλλογή και τη διάδοση πληροφοριών και την εφαρμογή καινοτόμων δράσεων στις εν λόγω επιχειρήσεις,
- μέτρα υπέρ της δημιουργίας ή της διατήρησης σταθερών θέσεων απασχόλησης,
- την επαγγελματική κατάρτιση των μισθωτών των εν λόγω επιχειρήσεων, καθώς και κάθε άλλο μέτρο που αποσκοπεί στη διευκόλυνση της επαγγελματικής αυτής κατάρτισης.
Άρθρο 3
Επιλεξιμότητα Οι παρεμβάσεις που αναφέρονται στο άρθρο 2 παράγραφος 2 συγκεντρώνονται στους τόπους της Κοινότητας τους οποίους ορίζουν τα κράτη μέλη, σύμφωνα με το άρθρο 1, ως περισσότερο πληττόμενους.
Οι δράσεις που αποτελούν αντικείμενο χρηματοδότησης στα πλαίσια του παρόντος κανονισμού πρέπει να είναι σύμφωνες προς τις διατάξεις των συνθηκών και των πράξεων που θεσπίζονται δυνάμει αυτών, καθώς και προς τις κοινοτικές πολιτικές, ιδίως όσες αφορούν τους κανόνες ανταγωνισμού.
Άρθρο 4
Μορφές παρέμβασης Η χρηματοδοτική παρέμβαση της Κοινότητας μπορεί να λάβει τη μορφή:
- συγχρηματοδότησης εθνικού καθεστώτος ενισχύσεων, συμπεριλαμβανομένων των επιστροφών,
- συγχρηματοδότησης κατάλληλων σχεδίων, συμπεριλαμβανομένων των επιστροφών,
- ενίσχυση της τεχνικής βοήθειας και των προπαρασκευαστικών μελετών για την εκπόνηση των δράσεων.
Η χρηματοδοτική παρέμβαση αφορά κυρίως τις μικρομεσαίες επιχειρήσεις.
Άρθρο 5
Ποσοστά παρέμβασης Το ποσοστό της κοινοτικής παρέμβασης στα πλαίσια του παρόντος κανονισμού καθορίζεται σε 50 % κατ' ανώτατο όριο του κόστους των δράσεων που καθορίζονται στο άρθρο 2. Σε ορισμένες περιπτώσεις, και ιδίως στις περιοχές που παρουσιάζουν καθυστέρηση στην ανάπτυξή τους, το ποσοστό αυτό μπορεί να αυξηθεί σε 75 % από την Επιτροπή.
Η κοινοτική παρέμβαση αποτελεί συμπλήρωμα των ιδιωτικών ή δημόσιων δαπανών. Στις περιπτώσεις όπου η κοινοτική παρέμβαση συμπληρώνει τις δαπάνες του ιδιωτικού τομέα, το ποσοστό παρέμβασης δεν υπερβαίνει σε καμία περίπτωση το 50 %.
Η κοινοτική συνδρομή που παρέχεται σε μεμονωμένα μέτρα ή ενέργειες τα οποία χρηματοδοτούνται στα πλαίσια του παρόντος κανονισμού δεν δύναται να σωρευθεί με άλλη συνδρομή που προέρχεται από τα διαρθρωτικά ταμεία.
Άρθρο 6
Αιτήσεις συνδρομής Από την 1η Ιανουαρίου 1993, οι αιτήσεις συνδρομής υποβάλλονται, μετά από συνεννόηση με τους ενδιαφερόμενους επαγγελματικούς και κοινωνικούς κύκλους, από τις αρμόδιες αρχές που ορίζουν τα κράτη μέλη. Η προθεσμία κατάθεσης των αιτήσεων αυτών λήγει στις 31 Μαρτίου 1993.
Άρθρο 7
Έγκριση των αιτήσεων συνδρομής και εφαρμογή Η Επιτροπή εκδίδει απόφαση για τις αιτήσεις συνδρομής, εφόσον πληρούνται οι όροι που καθορίζονται στον παρόντα κανονισμό, κατά κανόνα, το αργότερο 3 μήνες μετά την υποβολή τους.
Οι κοινοτικές παρεμβάσεις καλύπτουν περίοδο που αρχίζει την 1η Ιανουαρίου 1993, και μπορούν να περιλάβουν αναδρομική χρηματοδότηση για τις αιτήσεις συνδρομής που έχουν εγκριθεί από την ημερομηνία αυτή. Η νομική δέσμευση για τις παρεμβάσεις αυτές αναλαμβάνεται πριν από τις 31 Δεκεμβρίου 1993.
Η Επιτροπή δημοσιεύει στην Επίσημη Εφημερίδα των Ευρωπαϊκών Κοινοτήτων κατάλογο των εγκεκριμένων αιτήσεων συνδρομής.
Άρθρο 8
Τεχνική βοήθεια Εκτός από τις μορφές παρέμβασης που προβλέπονται στο άρθρο 4, μπορούν επίσης να αποτελέσουν αντικείμενο χρηματοδοτικής ενίσχυσης οι δαπάνες που προορίζονται να καλύψουν ενέργειες τεχνικής βοήθειας, αξιολόγησης και παρακολούθησης των μέτρων που εγκρίνονται δυνάμει του παρόντος κανονισμού.
Κατά παρέκκλιση του άρθρου 5, η κοινοτική χρηματοδότηση για τις ενέργειες αυτές μπορεί να καλύψει το 100 % του κόστους των δράσεων. Εντούτοις, το συνολικό ποσό των παρεμβάσεων αυτών δεν μπορεί να υπερβαίνει το 2 % του ποσού της συνολικής δημοσιονομικής επιχορήγησης που προβλέπεται στα πλαίσια του παρόντος κανονισμού.
Άρθρο 9
Παρακολούθηση, αξιολόγηση και δημοσιονομικός έλεγχος Η Επιτροπή και τα κράτη μέλη εξασφαλίζουν την αποτελεσματική παρακολούθηση και αξιολόγηση των κοινοτικών παρεμβάσεων που χρηματοδοτούνται στα πλαίσια του παρόντος κανονισμού.
Η απόφαση της Επιτροπής για την έγκριση των χρηματοδοτικών παρεμβάσεων περιλαμβάνει τους τρόπους της παρακολούθησης και αξιολόγησής τους.
Το ενδιαφερόμενο κράτος μέλος ευθύνεται επικουρικά για την επιστροφή στην Κοινότητα των αχρεωστήτως καταβληθέντων ποσών.
Άρθρο 10
Αναλήψεις υποχρεώσεων και πληρωμές 1. Η ανάληψη υποχρεώσεων του προϋπολογισμού πραγματοποιείται με βάση τις αποφάσεις της Επιτροπής που εγκρίνουν τις εξεταζόμενες δράσεις.
2. Η πληρωμή της χρηματοδοτικής συνδρομής πραγματοποιείται σύμφωνα με τις ανειλημμένες υποχρεώσεις του προϋπολογισμού και απευθύνεται στην αρμόδια προς τούτο αρχή που ορίζεται στην αίτηση πληρωμής που υποβάλλει το ενδιαφερόμενο κράτος μέλος.
3. Η προκαταβολή που καταβάλλει η Κοινότητα μετά από κάθε ανάληψη υποχρέωσης ανέρχεται σε 60 % του ποσού που έχει αναληφθεί στον προϋπολογισμό.
4. Η πληρωμή του υπολοίπου πραγματοποιείται εάν:
- η αρχή που αναφέρεται στην παράγραφο 2, υποβάλει στην Επιτροπή αίτηση πληρωμής εντός 6 μηνών μετά την ουσιαστική ολοκλήρωση της δράσης και το αργότερο στις 30 Ιουνίου 1995,
- το κράτος μέλος πιστοποιεί την ακρίβεια των πληροφοριών που παρέχονται στην αίτηση πληρωμής.
Άρθρο 11
Χρησιμοποίηση του Ecu Τα ποσά των αναλήψεων υποχρεώσεων και των πληρωμών της Επιτροπής εκφράζονται και καταβάλλονται σε Ecu.
Οι συναλλαγματικές ισοτιμίες που πρέπει να λαμβάνονται υπόψη είναι αυτές που ισχύουν τη στιγμή της παραλαβής της αίτησης συνδρομής και της αίτησης τελικής πληρωμής.
Άρθρο 12
Έκθεση Πριν από την 1η Νοεμβρίου 1994, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο για τις παρεμβάσεις που πραγματοποιήθηκαν βάσει του παρόντος κανονισμού.
Άρθρο 13
Έναρξη ισχύος Ο παρών κανονισμός αρχίζει να ισχύει την 1η Ιανουαρίου 1993 για περίοδο ενός έτους.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1992.

Labels: 1
19
3
9
15